ดาไล ลามะ เรียกร้องให้ เจรจา กับไอเอส
(ภาพ: AFP),องค์ดาไล ลามะ ผู้นำจิตวิญญาณของทิเบต ให้สัมภาษณ์ต่อสื่อของอินเดีย โดยทรงเรียกร้องให้มีการเจรจากับกลุ่มรัฐอิสลาม เพื่อสันติภาพ ไม่ใช่ใช้ความรุนแรง,สำนักข่าวต่างประเทศรายงานว่า องค์ดาไลลามะ ผู้นำจิตวิญญาณของทิเบตทรงให้ข้อเสนอแนะว่า จะต้องทำการเจรจากับกลุ่มรัฐอิสลาม โดยได้ให้สัมภาษณ์เมื่อวันจันทร์ที่ผ่านมา พระองค์ทรงประเมินว่า ไม่มีวิธีการอื่นใด นอกจาก การเจรจา เท่านั้น,จากการให้สัมภาษณ์หนังสือพิมพ์ลา สตามปา ที่เมืองบังกาลอร์ ทางตอนใต้ของประเทศอินเดีย ขณะที่พระองค์ทรงเข้าร่วมการสัมมนาเรื่องสันติภาพและเศรษฐกิจ ดาไล ลามะ ทรงพิจารณาเห็นถึงความจำเป็นที่จะต้องทำการเจรจา แม้ว่าจะเป็นศัตรูที่มีความโหดร้าย เฉกเช่น กลุ่มรัฐอิสลาม หรือไอเอสก็ตาม,เมื่อถูกถามว่า แล้วจะมีหนทางใดที่จะทำการเจรจาได้ ดาไล ลามะทรงตอบว่า โดยการเจรจาที่ต้องมีการรับฟัง ความเข้าใจ และกระทำทุกวิถีทาง เพื่อเป็นการให้เกียรติอีกฝ่ายหนึ่ง ไม่มีหนทางอื่นใด,นอกจากนี้ ดาไล ลามะ ทรงวิจารณ์ความคิดของกลุ่มคลั่งศาสนาติดอาวุธ โดยเน้นว่า มุสลิมเป็นศาสนาแห่งสันติภาพ การไร้ซึ่งความอดทนเป็นการบ่อนทำลายต่อความศรัทธาของศาสนาอิสลามเอง และผู้ที่นับถืออิสลามด้วย,พระองค์ยังทรงตำหนิ กรณีประเทศเมียนมา ที่คนส่วนใหญ่นับถือศาสนาพุทธ กดขี่ข่มเหงชาวโรฮิงญา ชนกลุ่มน้อยที่นับถือศาสนาอิสลาม ฉันไม่เคยมีการติดต่อกับพวกเขา แต่ต้องไม่มีใครที่จะทำร้าย หรือกลั่นแกล้งคนอื่นได้
องค์ดาไล ลามะ ผู้นำจิตวิญญาณของทิเบต ให้สัมภาษณ์ต่อสื่อของอินเดีย โดยทรงเรียกร้องให้มีการเจรจากับกลุ่มรัฐอิสลาม เพื่อสันติภาพ ไม่ใช่ใช้ความรุนแรง
ดาไลลามะ,ผู้นำจิตวิญญาณ,ทิเบต,เจรจา,รัฐอิสลาม,ไอเอส,ไอซิส,ไอซิล,หนังสือพิมพ์ ลา สตามปา,เมืองบังกาลอร์,อินเดีย,สันติภาพ,ข่าว,ข่าวต่างประเทศ,ไทยรัฐออนไลน์